### 21.    Frigivelse af klimamidler til realisering af indsatser på klimaområdet

**Åbent**

Sagsnr.: 326-2010-69748       J.nr.: 00.16.00           Dokumentnr.:
326-2016-359784

**Sagstype**

Beslutning.

**Resume og sagens baggrund**

Kommunalbestyrelsen besluttede i forbindelse med budget 2014
at afsætte 300.000 kr. til realisering af *’Klimaplan 2013-2020’*
(vedtaget 20. marts 2013). Der er desuden afsat 303.000 kr. i 2015, 308.000 kr.
i 2016 og 314.000 kr. i 2017 til klimaindsatsen. I denne sag lægges der op til
beslutning om at frigive disse midler jvf. de foreslåede indsatser.

**Indstillinger**

Direktøren indstiller, at klimamidlerne på 1.225.000 kr.
frigives til de fremstillede indsatser.

**Behandling**

Teknik- og Miljøudvalget, Økonomiudvalget,
Kommunalbestyrelsen

**Sagsfremstilling**

Kommunalbestyrelsen vedtog 20. marts 2013 *’Klimaplan
2013-20’. ’Klimaplan 2013-20’* redegør for udledningen af drivhusgasser for
Kalundborg Kommune som geografisk område, og beskriver indsatsområder og virkemidler,
der skal medvirke til at reducere udledningen af drivhusgasser.

Formålet med *’Klimaplan 2013-2020’* er at beskrive
klimaudfordringerne og give overblik over handlemulighederne i et lokalt
perspektiv og der beskrives seks fokusområder for klimaindsatsen i Kalundborg
kommune.

Fokusområderne er:

Oliver Kristoffersen

B. Energibesparelser
og forbrugernes omstilling til VE (private husstande og mindre virksomheder)

C. Industri

D. Landbrug

E. Transport

F. Kommunikation og
undervisning

I 2015 er arbejdet for alvor sat i gang ved at der
udarbejdet CO2-regnskaber for Kalundborg Kommune som virksomhed for
årene 2013 og 2014, og er afrapporteret til Danmarks Naturfredningsforening.

Endvidere er udarbejdelsen af en Strategisk Energiplan for
Kalundborg Kommune iværksat.

Den kommende Strategiske Energiplan bliver et vigtigt
redskab for klima- og energiområdet, og skal sikre et stabilt, fleksibelt og
robust energisystem i Kalundborg kommune i fremtiden, og beskrive omstillingen
til vedvarende energi i el-, varme- og transportsektoren.

Den Strategiske Energiplan vil danne grundlag for
fremadrettede prioriteringer og indsatser på energi- og klimaområdet og
vedrører alle seks ovenstående fokusområder, A.- F., i *klimaplan 2013-20.*

I løbet af de sidste år er der arbejdet konkret med at
afsøge aktiviteter indenfor kommunen som kan understøtte klimaplanens
målsætninger. Dette har resulteret i forslag hvor klimamidlerne kan anvendes
til forskellige energirelaterede indsatser som er beskrevet i Bilag 1, Bilag 2
og Bilag 3.

Indsatserne ligger i hensigtsmæssig forlængelse af Kalundborg Kommunes
eksisterende strategier og visioner, herunder *Udviklingsstrategien*, *Bosætningsstrategien*
og *Klimaplan 2013-2020*, ved at understøtte omstilling til VE, gøre det
mere attraktivt at bo og leve i Kalundborg kommune og skabe erhvervsmæssigt
potentiale via udvikling og demonstration af nye teknologier. Realisering af de
beskrevne indsatser i bilagene vil have en bred effekt på mange af de
indsatsområder som Kalundborg Kommune arbejder på at styrke. Det gælder
eksempelvis reducering af CO2-emissionen, energieffektivisering på
transportområdet via aktivitet på Sejerøfærgen, styrkelse af Kalundborg
Kommunes elever i energi- og klimaproblematikker, innovation og afprøvning af
nye teknologier med stort potentiale for borgere, virksomheder og ikke mindst
Kalundborg Kommune via aktiviteter i Smart Village Svebølle. Resultater i Smart
Village Svebølle-regi vil desuden potentielt kunne skaleres og udbredes til den
resterende del af Kalundborg Kommune geografisk.

Ligeledes udfærdiges en Strategisk Energiplan, der skal sætte retningen for
omstilling til VE og sikre forsyningssikkerhed til borgere og virksomheder, og
danne grundlag for fremtidige prioriteringer og indsatser på klima- og
energiområdet. Realisering af de beskrevne indsatser vil desuden understøtte
Kalundborg Kommunes deltagelse i *Klimakommune-*aftalen indgået med
Danmarks Naturfredningsforening(underskrevet 11. august 2011) samt EU's
Borgmesteraftale (vedtaget september 2009).

På baggrund af ovenstående, samt beskrivelserne i Bilag 1,
Bilag 2 og Bilag 3, søgeradministrationen frigivelse af klimamidlerne for 2014,
2015, 2016 og 2017, i alt 1.225.000 kr., til at understøtte de konkrete
indsatser beskrevet i de tilhørende bilag.

**Økonomiske konsekvenser**

Såfremt indstillingen efterkommes, afsættes 245.000 kr. til
varmegenvinding på Sejerøfærgen, 350.000 kr. til kommunikation, formidling og
strategi via indsatser på undervisningsområdet,
udarbejdelse af en Strategisk Energiplan og udarbejdelse af multifunktionel
digital platform til Smart Village Svebølle. Der afsættes 630.000 kr. til
innovative tiltag i forbindelse med Smart Village Svebølle, hvor der skal
undersøge og sikre en optimeret ressourceudnyttelse med potentiale for energi-
og CO2-besparelser.

Rådighedsbeløbet til realisering af indsatser på klimaområdet
i perioden 2014 - 2017 vil herefter udgøre 0 kr.

Økonomichefen har ingen bemærkninger.

**Teknik- og Miljøudvalgets møde
den 10. november 2016:**

Anbefales.

**Økonomiudvalgets møde den 23.
november 2016:**

Anbefales.

**Bilag**

|  |  |
| --- | --- |
| Bilag 1\_Innovation og teknologiudvikling\_Living Lab aktiviteter i Svebølle | 326-2016-359802 |
| Bilag 2\_Transport Energitiltag på [adresse] 326-2016-359808 |
| Bilag 3\_Formidling og strategi | 326-2016-359811 |